CELEX: 32009R0872
Language: da
Date: 2009-09-18 00:00:00
Title: Kommissionens forordning (EF) nr. 872/2009 af 18. september 2009 om tarifering af visse varer i den kombinerede nomenklatur

23.9.2009   
            
            
               DA
            
            
               Den Europæiske Unions Tidende
            
            
               L 249/3
            
         
      KOMMISSIONENS FORORDNING (EF) Nr. 872/2009
   af 18. september 2009
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i den i kolonne 2 nævnte KN-kode i henhold til den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. september 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Klassifikation
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Fodtøj med ydersål af plastic og forblad bestående af remme, der er fastgjort til sålen på tre steder.
                  Forbladet går fra venstre side af sålen til højre side. Den bue, som forbladet således udgør, er fastgjort til sålen med en rem, der går fra midten af buen til sålen og adskiller tæerne.
                  Fodtøjets forblad er konfektioneret af flere lag af forskellige materialer.
                  De to remme, der udgør buen, består af et lag af tekstil (tekstilremmene T1 og T2 på billederne), hvorpå der er fastsyet et lag læder (de to læderremme C1 på billederne). På dette læder er der med en lys tekstiltråd påsyet et andet smallere lag læder (de to læderremme C2 på billederne). Imellem tekstillaget (T1/T2) og læderlaget (C1) er der indsat to ikke synlige remme (af plast) (rem A på billedet 646 D), én på hver side af buen.
                  De to tekstilremme (T1 og T2) og de fire læderremme (C1 og C2) er syet sammen på midten af buen med en enkel tråd (jf. billede 646 C).
                  Den tekstilrem, der adskiller tæerne, former på midten af buen en løkke omkring alle førnævnte materialer (tekstilrem T3 på billederne). En del af tekstilremmen er synlig.
                  Et rektangulært stykke læder er syet på tekstilløkken og de førnævnte materialer på midten af buen (rektangulært stykke læder C3 på billederne).
                  Flere af de remme, der udgør buen, er ført ind i og limet til sålen på venstre og højre side af buen, hvor denne er fastgjort til sålen. Medens ca. 1 cm af læderremmene C1 og ca. 5 mm af læderremmene C2 er ført ind i sålen, er 5 cm af tekstilremmene T1 og T2 ført ind i sålen (jf. billede 646 E).
                  (»klip-klap-sandaler«)
                  (jf. billederne 646 A, 646 B, 646 C, 646 D og 646 E) (1)
                  
               
               
                  6404 19 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 4a) og 4b) til kapitel 64 i den kombinerede nomenklatur, supplerende bestemmelse 1 til kapitel 64 og teksten til KN-kode 6404, 6404 19 og 6404 19 90.
                  Det rektangulære stykke læder C3 forstærker den midterste tekstilrem T3 og udgør pynt på skoen. Til identificering af overdelens materialer skal der således i henhold til bestemmelse 4a) til kapitel 64 ikke tages hensyn til denne forstærkning/pynt.
                  De to smalle læderremme C2, der er syet på læderremmene C1 med en dekorativ lys tekstiltråd, udgør hovedsagelig pynt, og de skal derfor betragtes som tilbehør i henhold til bestemmelse 4a) til kapitel 64.
                  På midten af buen er de to tekstilremme (T1 og T2) og de to læderremme (C1) syet sammen med én tråd på en måde, der tydeligt viser, at tekstilremmene og læderremmene i lige høj grad udgør overdelen. Da det imidlertid kun er tekstilremmene (T1 og T2), der decideret er ført ind i sålen, i modsætning til læderremmen C1, er det kun ved hjælp af tekstilremmene, at overdelen (buen) er fastgjort til sålen. Tekstilremmene T1 og T2 kan derfor ikke betragtes som for, men udgør overdelens materiale i henhold til bestemmelse 4a) til kapitel 64, mens læderremmene C1 kun forstærker tekstilremmene T1 og T2 og derfor ikke kan betragtes som overdelens materiale.
                  De to remme A, der ikke er synlige, er fuldstændigt skjult mellem læderremmen C1 og tekstilremmen T1/T2 langs begge sider af buen. Eftersom de er smallere end læderremmen (C1) og tekstilremmene (T1/T2), som de ligger imellem, medvirker de ikke til læderremmenes forstærkende funktion.
                  Den midterste tekstilrem T3, der adskiller tæerne, er del af overdelens materiale, fordi det giver klip-klap-sandalen dens særlige form, og fordi remmen udelukkende består af dette ene materiale.
                  Desuden har tekstilmaterialet (T1, T2 og T3) de karakteristika, der kendetegner en overdel i overensstemmelse med supplerende bestemmelse 1 til kapitel 64, idet tekstilmaterialet, som udgør sandalens overdel, yder tilstrækkelig støtte til foden til, at man kan gå i sandalen, også selvom de andre materialer fjernes (fj. Domstolens dom i sag C-165/07, Skatteministeriet mod Ecco Sko A/S, præmis 48).
                  De to tekstilremme T1 og T2 og den midterste tekstilrem T3 udgør derfor overdelens materiale i henhold til bestemmelse 4a) til kapitel 64.
                  Overfladen af overdelens materiale er delvist synlig på fodtøjets yderside, da en del af tekstilmaterialet (bestående af de tre stykker af ens materiale (T1, T2 og T3), der er samlet), er synlig på fodtøjets yderside (del af tekstilrem T3) (jf. Forklarende Bemærkning til KN til kapitel 64, almindelige bestemmelser, bestemmelse 1 a), andet stykke, første punktum.
                  Den del af sålen, der har størst berøringsflade med jorden, er af plast. I henhold til bestemmelse 4b) til kapitel 64 har fodtøjet derfor en ydersål af plast.
               
            
         Forklaring på de symboler, der anvendes på billederne
      
      
         C3 (rektangulært stykke af læder)
      
         C1 (to læderremme, en på hver side af buen)
      
         C2 (to smallere læderremme oven på hver C1-rem)
      
         T1 og T2 (to tekstilremme, T1 på højre side og T2 på venstre side langs med buen)
      
         T3 (midterste tekstilrem, der adskiller tæerne)
      
         A (ikke synlig plasticrem, der er fuldt er fuldstændigt skjult af den laterale læderrem C1 og den laterale tekstilrem T2. jf. billede 646 D)
      
         S (sål)
      
         
      
         
      
         
      
         
      
         
      
         (1)  Billederne er udelukkende vejledende.